美國銀行中心 (廣州)

美國銀行中心（粵拼：mei5 gwok3 ngan4 hong4 zung1 sam1） （英文：BANK OF AMERICA PLAZA）係廣東省廣州市一座樓，喺荔灣區同越秀區交界，人民中路555號。座樓喺1992年起，1995年落成。成座樓有92米咁高，入面有29層樓。 呢座樓東邊靠住人民中路、南邊靠住洪聖直、西邊靠住西濠涌，北邊靠住芽植巷。附近冇幾遠就係廣州市第廿四中學、廣州市婦女兒童醫療中心（婦嬰院區）同廣州市中小學衛生監督所。